钦定古今图书集成/明伦汇编/官常典/第006卷 > 马融忠经 > 《辩忠章第十四》
## 钦定古今图书集成/明伦汇编/官常典/第006卷 > 马融忠经 > 《辩忠章第十四》

大哉！忠之为用也！施之于迩，则可以保家邦；施之于
远，则可以极天地。故明王为国，必先辩忠。君子之言
忠而不佞，小人之言佞而似忠而非，闻之者鲜不惑
矣。夫忠而能仁，则国德彰；忠而能知，则国政举；忠而
能勇，则国难清。故虽有其能，必由忠而成也。仁而不
忠，则私其恩；知而不忠，则文其诈；勇而不忠，则易其
乱，是虽有其能，以不忠而败也。此三者不可不辨也。
《书》云：“旌别淑忒。”其是谓乎。